མགོ་ལོག་ཀྲོའུ་མཚོ་བོད་ས་མཐོའི་དབུས་སུ་གནས་པ་དང་ཆ་སྙོམས་ས་བབ་མཐོ་ཚད་སྨི་ཟིན་པས་དེ་ནི་དཔེ་མཚོན་གྱི་ས་མཐོ་ལ་གསོ་རླུང་མི་འདང་བའི་ཁུལ་ཞིག་ཡིན་པ་དང་།གནས་དེའི་མི་འབོར་ཁྲོད་བོད་རིགས་མང་ཚོགས་ཀྱིས་ཡན་བཟུང་ཡོད།རྒྱལ་ཡོངས་མི་དམངས་འཐུས་ཚོགས་ཀྱི་འཐུས་མི་མཚོ་སྔོན་ཞིང་ཆེན་མགོ་ལོག་བོད་རིགས་རང་སྐྱོང་ཀྲོའུ་ཡི་ཀྲོའུ་ཀྲང་པད་རྒྱལ་བཀྲ་ཤིས་ཀྱིས་མགོ་ལོག་ཀྲོའུ་ཡིས་དཔལ་འབྱོར་འཕེལ་རྒྱས་འགོར་བའི་དོན་དངོས་ལ་ཕྱོགས་ནས་ཉེ་བའི་ལོ་ཤས་རིང་གྲོང་ཁྱེར་དང་གྲོང་གསེབ་ཀྱི་གྲོང་མིའི་གཞི་རྩའི་འཚོ་བའི་ཆ་རྐྱེན་གཙོ་གནད་ཐོག་ལེགས་སུ་བཏང་བ་དང་།ཤང་གྲོང་ཚང་མར་སྣུམ་ནག་གཞུང་ལམ་ཤར་གཏོང་ཐུབ་པ།སྒོར་དུང་ཕྱུར་བཏང་ནས་གློག་དྲ་ཆེན་པོ་ཀྲོའུ་དེ་ཡོངས་ཀྱི་རྫོང་དྲུག་ཚང་མར་ཁྱབ་པ་བྱས་པ།སྒོར་དུང་ཕྱུར་བཏང་ནས་འབྲོག་ཁུལ་གྱི་སློབ་གཉེར་ཆ་རྐྱེན་ལེགས་སུ་བཏང་བ་དང་འབྲེལ་སྨན་བཅོས་སྒྱུར་བཅོས་བརྒྱུད་འབྲོག་པ་མང་ཚོགས་ཀྱི་ནད་བསྟེན་དཀའ་བ་དང་།སྨན་རིན་མཐོ་བ།ལམ་ཐག་རིང་བ་བཅས་ཀྱི་གནས་ཚུལ་ལ་སྔར་ན་བྱུང་མྱོང་མེད་པའི་ལེགས་བཅོས་བྱུང་ཡོད་ཅེས་གསུངས།